**Mórágy Község Önkormányzata Képviselő-testületének**

**12/2015. (XI.25.) önkormányzati rendelete**

**a szociális célú tüzelőanyag támogatási ellátás helyi szabályairól**

Mórágy Község Önkormányzatának Képviselő-testülete a Magyarország Alaptörvénye 32. cikk (1) bekezdés alapján , a szociális igazgatásról és szociális ellátásokról szóló 1993. évi III. törvény 2.§-ban kapott felhatalmazás alapján, és a 47.§ (3) bekezdése alapján a helyi önkormányzatokról szóló 2011.évi CLXXXIX. Törvény 8.§.(1) bekezdésében meghatározott feladatkörében eljárva a települési önkormányzatok szociális célú tüzelőanyag vásárlásához kapcsolódó kiegészítő támogatása érdekében a IX. Helyi önkormányzatok támogatási fejezeten belüli előirányzat átcsoportosításáról szóló 1503/2015.(VII.23.) Kormány határozat értelmében a következőket rendeli el:

**1. §**

E rendelet célja, hogy az önkormányzat által – a 2014.évi törvény 1 melléklet IX. Helyi önkormányzatok támogatásai fejezet 13. A helyi önkormányzatok szociális célú tüzelőanyag vásárlásához kapcsolódó kiegészítő támogatásokról szóló jogcím szerint - biztosított szociális célú tüzelőanyag támogatási ellátás igénybevételének helyi szabályait megállapítsa, rendelkezzék az ellátás mértékéről, a jogosultság feltételeiről, ellenőrzéséről és igénybevételük céljairól.

**2. §**

(1) E rendelet területi hatálya kiterjed Mórágy község közigazgatási területére.

(2) E rendelet személyi hatálya Mórágy Község közigazgatási területén élő, az Szt. 3. §. (1)-(3) bekezdésében meghatározott személyekre terjed ki.

**3. §**

1) Mórágy Község Önkormányzatának Képviselő-testülete a szociálisan rászorulók részére a téli fűtéshez természetbeni ellátás formájában tűzifát biztosít háztartásonként legfeljebb 2 m3 mennyiségben.

 (2) A szociális célú tűzifa támogatás természetbeni ellátásként adható annak a személynek vagy családnak, aki a község közigazgatási területén életvitelszerűen itt él és állandó lakcímmel rendelkezik, feltéve, ha a kérelmező

a) háztartásában az egy főre jutó nettó jövedelem nem haladja meg az öregségi nyugdíj mindenkori legkisebb összegének *230%-át, azaz 65.550,- Ft-ot,*

b) egyszemélyes háztartás esetében az öregségi nyugdíj mindenkori legkisebb összegének

*300 % át, azaz 85.500,- Ft,- Ft-ot*

(3) A kérelem elbírálásánál – a jogosultsági feltételek megléte esetén – az alábbi körülményeket kiemelten kell kezelni:

a) az egyedülálló nyugdíjas életkorára tekintet nélkül, vagy az egy háztartásban élő nyugdíjasok, ahol az egy háztartásban élők mindkét tagja elmúlt 70 éves, abban az esetben, ha a település területén nem él nagykorú gyermeke;

b) az egyedül élő, rokkantsági vagy rehabilitációs ellátásban, rokkantsági vagy rehabilitációs járadékban részesülő személy;

c) a szociális igazgatásról és szociális ellátásokról szóló törvény szerint

ca) aktív korúak ellátására;

cb) időskorúak járadékára;

cc) tekintet nélkül annak természetbeni vagy pénzbeli formában történő nyújtására, települési támogatásra ( különösen a lakhatáshoz kapcsolódó támogatásban részesülőkre;

lakásfenntartási támogatásra jogosult személy;

d) a gyermekét vagy gyermekeit egyedül nevelő szülő;

e) a gyermekek védelméről és a gyámügyi igazgatásról szóló törvény alapján halmozottan hátrányos helyzetű gyermeket nevelő család;

f) a közmunka programban résztvevő személy;

g) egyéb rendkívüli életkörülmény között élő személy.

(4) Az igényléseket e rendelet melléklete szerinti nyomtatványon 2015.december 7-ig lehet benyújtani az önkormányzat hivatalában. A kérelem benyújtásával egyidejűleg a jogosultsági feltételek meglétét, továbbá a kérelem elbírálásánál kiemelten kezelendő körülményeket a kérelmezőnek hitelt érdemlően igazolnia kell.

(5) A kérelmekről Mórágy község Önkormányzat Képviselő-testülete határozattal dönt.

(6) A kérelmezők által átvett tűzifa mennyiségére vonatkozóan a kérelmezők az átvétel helyén átvételi elismervényt írnak alá.

(7) A közös háztartásban élők közül csak egy kérelmező jogosult a természetbeni juttatásra.

**4. §**

Jelen rendelet a kihirdetését követő napon lép hatályba és 2016. március 31-én hatályát veszti.

Mórágy , 2015. november 23.

Glöckner Henrik Bakó Józsefné

 polgármester jegyző

A rendelet kihirdetés napja: 2015. november 25.

Bakó Józsefné

 jegyző

**1.számú melléklete**

**K É R E L E M**

**szociális tűzifaigényléshez**

Név:................................................................................………………………….

Mórágy , …………………………….utca …………..szám alatti lakos kérem , hogy részemre szíveskedjenek természetbeni juttatásként tűzifát biztosítani.

Kérem, hogy a támogatási kérelem elbírálásánál az alábbi körülmény(eke)t vegyék figyelembe:

***(a megfelelő rész betűjelét kérjük megjelölni)***

a) egyedülálló nyugdíjas vagyok vagy a velem egy háztartásban élő, szintén nyugdíjas házastársammal, élettársammal együtt mindketten elmúltunk 70 évesek és a település területén nem él nagykorú gyermekünk

b) egyedül élek és rokkantsági vagy rehabilitációs ellátásban, rokkantsági vagy rehabilitációs járadékban részesülök

c) a szociális igazgatásról és szociális ellátásokról szóló törvény szerint

ca) aktív korúak ellátására;

cb) időskorúak járadékára;

cc) tekintet nélkül annak természetbeni vagy pénzbeli formában történő nyújtására, települési támogatásra ( különösen a lakhatáshoz kapcsolódó támogatásban részesülőkre;

d) a gyermekét vagy gyermekeit egyedül nevelő szülő vagyok

e) a gyermekek védelméről és a gyámügyi igazgatásról szóló törvény alapján halmozottan hátrányos helyzetű gyermeket nevelő szülő vagyok

f) részt veszek a közmunka programban

g) egyéb rendkívüli életkörülmény között élek

Indokolás:…………………………………………………………………………………………………………………..…………………………………………………………………………………………………………………………………………………………………………

**Büntetőjogi felelősségem tudatában kijelentem, hogy háztartásomban az egy főre jutó jövedelmem nem haladja meg az öregségi nyugdíjminimum 230 %-át (65.550.- Ft), egyedül élő személy esetében a 300%-át (85.500,- Ft).**

**Felhívjuk a kérelmezők figyelmét, hogy a jogosultsági feltételek fennállását, valamint a kérelem elbírálásánál kiemelten kezelendő körülményeket a kérelmezőnek hitelt érdemlően igazolnia kell. ( nyugdíj szelvény, munkáltatói igazolás, bankszámla kivonat, családi pótlék igazolás )**

Dátum:………………………………………..

………………………………………..

aláírás